text: মাওলানা মুহাম্মদ আব্দুল মালেক (জন্মঃ ১৯৬৯) একজন বাংলাদেশি ইসলামি স্কলার, হানাফি সুন্নি আলেম, মুুফতি, লেখক, গবেষক ও ধর্মীয় আলোচক। তিনি মারকাযুদ দাওয়াহ আল ইসলামিয়া ঢাকার প্রতিষ্ঠাতা সদস্য, হাদীস অনুষদ এবং রচনা ও গবেষণা বিভাগের প্রধান এবং মাসিক আলকাউসারের তত্ত্বাবধায়ক। এছাড়াও তিনি ২০১২ সালে সরকারের গঠিত বাংলাদেশ কওমি মাদ্রাসা শিক্ষা কমিশন ও ইসলামি ফিকহ একাডেমি, ভারতের সদস্য।
  
  শিক্ষাজীবন 
  তার শিক্ষাজীবন শুরু হয় চাঁদপুরের শাহরাস্তির খেড়িহর কওমি মাদ্রাসায়। সেখানে তিনি মিশকাত জামাত পর্যন্ত অধ্যয়ন করেন। এরপর তিনি পাকিস্তানের জামিয়া উলুমুল ইসলামিয়ায় ভর্তি হন।১৯৮৮ সালে তিনি সেখানে তাকমীল (মাস্টার্স)  সমাপন করেন। এরপর তিনি ঐ জামিয়াতেই আব্দুর রশীদ নোমানীর তত্ত্বাবধানে তিন বছর হাদীসশাস্ত্র নিয়ে গবেষণা করেন। ১৯৯১ সালে এই গবেষণা সমাপ্তির পর দুই বছর দারুল উলুম করাচিতে মুফতি তাকী উসমানীর তত্ত্বাবধানে ফিকহ ও ফতওয়া বিষয়ে গবেষণা শুরু করেন এবং ১৯৯৩ সালে এটি শেষ করেন। পরবর্তীতে তিনি সৌদি আরবের রিয়াদে আল্লামা আব্দুল ফাত্তাহ আবু গুদ্দাহর তত্ত্বাবধানে ১৯৯৫ সাল পর্যন্ত প্রায় আড়াই বছর হাদীসশাস্ত্রসহ বিভিন্ন বিষয়ে গবেষণার কাজ করেন।
  
  কর্মজীবন 
  ১৯৯৬ সালে তিনি ঢাকায় উচ্চতর ইসলামি শিক্ষা ও গবেষণা প্রতিষ্ঠান মারকাযুদ দাওয়াহ আল ইসলামিয়ায় যোগদান করেন। বর্তমানে তিনি এই প্রতিষ্ঠানের শিক্ষাসচিব এবং উলুমুল হাদীস অনুষদের প্রধানের দায়িত্ব পালন করছেন। ২০০৫ সাল থেকে মারকাযুদ দাওয়াহ আল ইসলামিয়ার মুখপত্র হিসেবে মাসিক আলকাউসারের প্রকাশনা শুরু হয় এবং তখন থেকেই তিনি এই ম্যাগাজিনের তত্ত্বাবধায়ক হিসেবে দায়িত্ব পালন করে যাচ্ছেন। এছাড়াও তিনি ঢাকার শান্তিনগরের আজরুন কারীম জামে মসজিদের খতিব এবং জামিয়াতুল উলুম আল ইসলামিয়া ঢাকার শায়খুল হাদিস। তিনি ২০১২ সালে বাংলাদেশ  সরকার গঠিত কওমি মাদ্রাসা শিক্ষা কমিশনের একজন সদস্য।
  
  রচনাবলী 
  মাসিক আলকাউসার সহ বিভিন্ন ম্যাগাজিন ও পত্রিকায় তিনি হাদীসশাস্ত্রীয় নবউদ্ভাবিত বিভ্রান্তির নিরসনমূলক রচনাসহ বিভিন্ন বিষয়ে প্রবন্ধ-নিবন্ধ রচনা করেছেন। যেগুলোর মাঝে কিছু ইতিমধ্যেই গ্রন্থাকারে প্রকাশিত হয়েছে। এছাড়াও তিনি বাংলা ও আরবি ভাষায় বেশকিছু গবেষণাধর্মী মৌলিক গ্রন্থ রচনা করেছেন। তার উল্লেখযোগ্য কিছু রচনা হলোঃ
  
   তালিবুল ইলমের পথ ও পাথেয়
   উম্মাহর ঐক্য : পথ ও পন্থা
   তারাবীর রাকাআত সংখ্যা ও ঈদের নামায
   হাদীস ও সুন্নায় নামাযের পদ্ধতি
   প্রচলিত ভুল
   কাবলাল জুমা: কিছু নিবেদন
   হাদীস ও সুন্নায় কাবলাল জুমা
   ঈমান সবার আগে
   المدخل إلى علوم الحديث الشريف
  
  মন্তব্য
  ঢালখান নগরের শায়খ আব্দুল মতিন বলেন,
  
  তথ্যসূত্র
  
  আরো দেখুন 
   তাকী উসমানী
   মাসিক আলকাউসার
  
  বহিঃসংযোগ 
   গুডরিড্স ডট কম-এ মাওলানা মুহাম্মাদ আব্দুল মালেক
   রকমারি ডট কম-এ মাওলানা মুহাম্মাদ আব্দুল মালেক
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশের ইসলামী চিন্তাবিদ
  বিষয়শ্রেণী:মুসলিম পণ্ডিত
  বিষয়শ্রেণী:১৯৬৯-এ জন্ম
  বিষয়শ্রেণী:কুমিল্লা জেলার ব্যক্তি
title: মুহাম্মদ আব্দুল মালেক